Senioriti angkatan tentera Amerika Syarikat

Senioriti (kekananan) tentera Amerika Syarikat ialah kaedah yang digunakan oleh Angkatan Tentera Amerika Syarikat untuk menentukan susunan keutamaan dalam kalangan pegawai berpangkat, khususnya mereka yang memegang pangkat yang sama. Senioriti digunakan untuk menentukan penugasan, arahan taktikal, kenaikan pangkat, dan juga dalam aspek kesopanan am. Pada tahap yang lebih kecil, sejarah kekananan digunakan untuk mengiktiraf status kehormatan yang diberikan kepada pemimpin awal tentera Amerika Syarikat seperti pemegang pertama sesuatu pangkat atau pegawai yang berkhidmat sebagai pemimpin semasa peperangan dan konflik bersenjata utama.

Sejarah kekananan
Satu-satunya kes di mana sejarah kekananan telah ditetapkan secara sah oleh Kongres Amerika Syarikat ialah bagi dua "pangkat tertinggi" dalam Angkatan Tentera Amerika Syarikat, iaitu pangkat General of the Armies dan Admiral of the Navy. Berdasarkan duluan yang jelas, pemegang dua pangkat ini (empat orang kesemuanya) adalah lebih senior daripada semua pegawai tentera Amerika Syarikat yang lain, sama ada yang masih hidup atau yang telah mati. Melalui ketetapan khas oleh Kongres, George Washington dianggap sebagai pegawai paling senior  sepanjang zaman, bermaksud beliau tidak boleh ditundukkan dari segi senioriti oleh mana-mana pegawai tentera lain, walaupun secara teknikalnya Washington berkongsi pangkat yang sama dengan John Pershing, Ulysses S. Grant dan Admiral of the Navy George Dewey.

Rujukan

Kategori:Pangkat tentera
Kategori:Ketenteraan
Kategori:Tentera Amerika Syarikat
Kategori:Pegawai 6 bintang
Kategori:Kakitangan tentera Amerika Syarikat